An Salog Aklan  iyo an pinakahalabang salog sa probinsya kan Aklan, Filipinas, asin an pangatulong pinakahalabang salog sa isla nin Panay (pagkatapos kan Salog Panay sa Capiz asin Salog Jalaur sa Iloilo). An basin nin kanal iyo an pangatulong pibakahalabang salog sa Panay. An pinagkukuanan kan salog, nakamugtak sa Central Panay Mountain Range on Bukid Baloy sa sulnupan na posyon kan Capiz sa bisinidad kan Tapaz. Nagbubulos ini paamihanan gikan sa mga mabukid na porsyon kan Jamindan, dangan pa-amihanan-subangan paduman sa banwaan kan Libacao sa probinsya nin Aklan. Binabagtas kan salog an mga banwaan kan Madalag, Malinao, Banga, Lezo, Numancia, asin Kalibo bago maubos ininsa bunganga kaini sa Dagat Sibuyan. An pangaran kan salog iyo an pinaghalian kan terminong Aklan, asin gikan ini sa kataga na akae, na kun sain an boot sabihon iyo an pakalagaan o  pagbula. Nin huli ta sa rikas kan sulog kan salog, an tubig kan salog nin Aklan, garo baga nagkakalagakaga o mabula. Sa ibong kaiyan, an boot sabihon kan "Akean" iyo an "kun sain igwang nagkakalagakaga o magbula."